C 204/4
FI
Euroopan unionin virallinen lehti
12.6.2023
Luotettavat järjestelyt, joilla varmistetaan unionin keskusvastapuolimäärityksen turvallisuus ja tehokkuus, ovat ratkaisevan tärkeitä eurojärjestelmälle liikkeeseen laskevan keskuspankin näkökulmasta.
Häiriöt keskusvastapuolessa, jolla on merkittävää euromääräistä liiketoimintaa, voivat vaikuttaa kielteisesti euroalueen luottolaitosten likviditeettiasemaan ja maksujärjestelmien moitteettomaan toimintaan, mikä vaarantaa rahapolitiikan tehokkaan välittymisen ja viime kädessä hintavakauden ylläpitämistä koskevan eurojärjestelmän ensisijaisen tavoitteen saavuttamisen (3).
Vahva unionin keskusvas­ tapuolimääritysjärjestelmä on myös tärkeä yhteisen valvontamekanismin (YVM) kannalta ottaen huomioon EU:n keskusvastapuoliin liittyvät yhteisen valvontamekanismin valvottavien luottolaitosten vastuut.
Erityiset huomiot
1.
Viranomaisten välisen yhteistyön parantaminen EKP kannattaa ehdotettua viranomaisten välisen yhteistyön vahvistamista unionin tasolla ja Euroopan arvopaperi­ markkinaviranomaisen (ESMA) laajennettua roolia valvontakäytäntöjen lähentymisen edistämisessä, erityisesti mitä tulee valvonta-asioista äänestämiseen ja niitä koskevien lausuntojen antamiseen sekä kriisitilanteiden koordinointiin.
EKP katsoo, että tämä on askel oikeaan suuntaan, sillä se tehostaa keskusvastapuolimäärityksen valvontaa unionin tasolla, kun otetaan huomioon määrityskapasiteetin kasvu unionissa ja siihen liittyvät rajat ylittävät riskit.
EU:n keskusvastapuolten merkitys ja kompleksisuus, joiden odotetaan lisääntyvän aktiivista tiliä koskevan vaatimuksen täytäntöönpanon myötä, sekä keskusvastapuolten kytkeytyminen merkittäviin luottolaitoksiin niiden määritysosapuolina edellyttävät vahvempaa valvontaa unionin tasolla ja tarvetta hallita järjestelmäriskin mahdollisia heijastusvaikutuksia useissa jäsenvaltioissa.
1.1.
Kollegiot
1.1.1.
Kollegion jatkuva osallistuminen: lausunnot ja vuotuinen uudelleentarkastelu Euroopan parlamentin ja neuvoston asetuksen (EU) N:o 648/2012 (4) (jäljempänä ’Euroopan markkinaraken­ neasetus’) nojalla perustettu kollegiokehys on osoittautunut tehokkaaksi keinoksi vastata keskusvastapuolimää­ rityksen erityisiin haasteisiin, jotka johtuvat keskusvastapuolten merkittävistä riskivaikutuksista yli rajojen ja eri aloilla.
Kollegiot antavat viranomaisille, jotka toimivat eri lainkäyttöalueilla ja joilla on erilaiset toimeksiannot, mahdollisuuden vaihtaa tietoja, antaa palautetta ja tuoda esiin huolenaiheita EU:n keskusvastapuolten riskienhallin­ tamenetelmistä ja palveluvalikoimasta.
Tällä hetkellä kollegiot antavat lausuntoja muun muassa keskusvastapuolten toimiluvista, keskusvastapuolten toiminnan ja palvelujen laajentamisesta ja merkittävistä mallimuutoksista.
Keskusvastapuolten riskienhallintatoimia, joilla vastataan markkinoiden kehitykseen ja riskeihin, ei kuitenkaan tällä hetkellä tarkisteta kollegion virallisissa menettelyissä, elleivät keskusvastapuolten toimet aiheuta merkittävää muutosta toiminnassa tai riskimalleissa.
Jotta kollegioiden osallistumista voitaisiin jatkuvasti vahvistaa, EKP kannattaa täysin komission ehdotusta, jonka mukaan kunkin keskusvastapuolen toimivaltaisen viranomaisen olisi toimitettava kollegiolle vähintään kerran vuodessa kattava kertomus, jossa tarkastellaan, noudattaako keskusvastapuoli Euroopan markkinarakennea­ setuksen säännöksiä, ja arvioidaan riskejä, joille keskusvastapuoli on alttiina (5).
EKP suhtautuu myönteisesti komission ehdotukseen, jonka mukaan kollegiolta edellytetään sellaisten keskeisiin valvontapäätöksiin liittyvien lisälausuntojen antamista, jotka koskevat esimerkiksi kertomuksia keskusvastapuolien uudelleentarkasteluista ja arvioinneista, niiden toimilupien peruuttamisesta ja vakuusvaatimuksista (6).
(3) Ks. ehdotuksesta Euroopan parlamentin ja neuvoston asetukseksi Euroopan valvontaviranomaisen (Euroopan arvopaperimarkkinavira­ nomainen) perustamisesta annetun asetuksen (EU) N:o 1095/2010 muuttamisesta sekä asetuksen (EU) N:o 648/2012 muuttamisesta keskusvastapuolten toimilupamenettelyjen ja niihin osallistuvien viranomaisten sekä kolmansien maiden keskusvastapuolten tunnustamista koskevien vaatimusten osalta 4 päivänä lokakuuta 2017 annettu Euroopan keskuspankin lausunto CON/2017/39 (EUVL C 385, 15.11.2017, s. 3).
Kaikki EKP:n lausunnot ovat saatavilla EUR-Lex-sivustolla.
(4) Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvasta­ puolista ja kauppatietorekistereistä (EUVL L 201, 27.7.2012, s. 1).
(5) Ks. ehdotetun asetuksen 1 artiklan 16 alakohdan b alakohta.
(6) Ks. ehdotetun asetuksen 1 artiklan 12 alakohta, jolla lisätään Euroopan markkinarakenneasetukseen uusi 17 b artiklan 1 kohdan b alakohta.